
NA SEDE DA UIE NESTA CIDADE
O CPR Afundación de A Coruña celebra mañá o acto de graduación dunha nova promoción dos seus ciclos de grao superior
I Recollerán os seus diplomas as alumnas e alumnos de Administración e Finanzas, Asistencia á Dirección, Desenvolvemento de Aplicacións Multiplataforma e Desenvolvemento de Aplicacións Web

16.06.2022. O Centro de Formación Profesional de Afundación en A Coruña celebrará  mañá, ás 17.30 horas, na sede da Universidad Intercontinental de la Empresa (UIE) na cidade a cerimonia de graduación dos estudantes dos ciclos superiores de Formación Profesional de Administración e Finanzas, Asistencia á Dirección, Desenvolvemento de Aplicacións Multiplataforma e a primeira promoción do ciclo Desenvolvemento de Aplicacións Web, que rematan os seus estudos do curso 2020-2022. 

O Centro de Formación Profesional Afundación de A Coruña, situado na rúa Ribadavia, 4, imparte catro ciclos de grao superior das familias profesionais de Administración e Informática: Asistencia á Dirección, Administración e Finanzas, Desenvolvemento de Aplicacións Multiplataforma e Desenvolvemento de Aplicacións Web. Nace en 1961 como un centro privado e inicia en 1986 un concerto educativo coa Consellería de Educación. 

Como complemento á formación académica, o centro fai fincapé na educación en valores do estudantado, desenvolvendo ao longo do curso actividades como a colaboración en campañas de doazón de sangue e recollida de alimentos. Así mesmo poténciase as seccións bilingües, impartindo distintos módulos noutras linguas e promovendo a participación no programa Erasmus + para o que se renovou a «Erasmus Charter for the Higher Education 2021-2027» na que participa o dentro desde 2014 con estadías en Irlanda, Polonia e Francia.
Ademais, para completar a súa formación práctica, os estudantes participaron este curso en programas de emprendemento de distintos organismos públicos, como o «Programa Idea-Eduemprende» da Consellería de Educación e o «Programa INICIA» do Concello da Coruña, sendo galardoado co premio ao «Centro máis implicado». 

	Evento
	Acto de graduación CPR Afundación A Coruña

	Lugar
	Campus UIE A Coruña (Ronda de Nelle, 31) 

	Data e hora
	Venres, 17 de xuño ás 17.30 h

